open-index/open-wikipedia-markdown huggingface dataset:
Ιτατί Καντοράλ

Η **Ιτατί Καντοράλ** (*Itatí Cantoral Zucchi*, 13 Μαΐου 1975) είναι Μεξικανή ηθοποιός που παίζει κυρίως σε τηλενουβέλες. Έγινε ευρέως γνωστή με το ρόλο της κακιάς *Σοράγια Μοντενέγκρο* στην επιτυχημένη τηλεοπτική σειρά του 1995, *[[Η Μαρία της Γειτονιάς]]*. Έχει παίξει σε πολλές τηλενουβέλες και αρκετές ταινίες.

## Τηλενουβέλες
* Muchachitas (1991) - Λουσία
* Dos mujeres, un camino (1993) - Γκρασιέλα
* Maria la del barrio (1995-1996) - Σοράγια Μοντενέγκρο (Ντε λα Βέγκα) Μονταλμπάν
* Tu y yo (1996) - Κασσάνδρα Σαντιγιάνα Άλβαρες
* Salud, dinero y amor (1997-1998) - Εστρέγια Πέρες
* Infierno en el Paraiso (1999) - Φρανσέσκα Παόλι Πράδο
* Cuento de navidad (2000) - Αδριάνα
* Amigas y rivales (2001) 
* Sin pecado concebido (2001) - Ρακέλ Βιγιαβισένσιο ντε Μαρτορέλ
* Vale todo (2002) - Ρακέλ Ακκιόλι
* El alma herida (2003) - Ευγενία Γρανάδος
* La viuda de Blanco (2006-2007) - Αλίσια Γκουαρδιόλα
* Hasta que el dinero nos separe (2009-2010) - Αλετζάντρα Άλβαρες ντελ Καστίγιο Φερνάντες
* El sexo débil (2011) - Ελένα Ρομάν
* Amores con trampa (2014-2015) - Ισαμπέλ Βελάσκο 
## Παραπομπές


## Εξωτερικοί σύνδεσμοι
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί τραγουδιστές
New York City Boy

"**New York City Boy**" είναι ένα single των Pet Shop Boys

## Τραγούδια
# "New York City boy" (radio edit)
# "The Ghost of Myself"
# "New York City boy" (The Almighty Definitive Mix)
# "New York City boy" (Enhanced video)

### UK CD single 2: Parlophone
# "New York City boy" (album version)
# "Casting a Shadow"
# "New York City boy (Superchumbo's Uptown Mix)
# "Casting a Shadow" (enhanced eclipse video footage)

### UK cassette single
# "New York City boy" (radio edit)
# "The Ghost of Myself"
# "New York City boy" (The Almighty Definitive Mix)

### US CD single: Parlophone/ Sire Records
# "New York City boy" (radio edit)
# "New York City boy" (The Superchumbo uptown mix)
# "New York City boy" (The Superchumbo downtown dub)
# "New York City boy" (The Almighty definitive mix)
# "New York City boy" (The Almighty man on a mission mix)
# "New York City boy" (The Thunderpuss 2000 club mix)
# "New York City boy" (The Thunderdub)
# "New York City boy" (The Morales club mix)
# "New York City boy" (The Lange mix)

### UK remixes double vinyl: Parlophone
# "New York City boy" (The Morales club mix)
# "New York City boy" (The Almighty man on a mission mix)
# "New York City boy" (The Lange mix)
# "New York City boy" (The Thunderpuss 2000 club mix)
# "New York City boy" (The Superchumbo donwtown dub)

### UK quad vinyl: Parlophone
# "New York City boy" (Almighty definitive mix)
# "New York City boy" (Almighty man on a mission mix)
# "New York City boy" (Superchumbo's uptown mix)
# "New York City boy" (Superchumbo's downtown dub)
# "New York City boy" (The Morales club mix)
# "New York City boy" (Thunderpuss 2000 club mix)
# "New York City boy" (The Lange mix)

Κατηγορία:Τραγούδια των Pet Shop Boys
Κατηγορία:Τραγούδια του 1999
Κατηγορία:Singles του 1999
Κατηγορία:Singles της Parlophone
Λεονίντ Κούτσμα

Ο **Λεονίντ Ντανύλοβιτς Κούτσμα** (*Леонід Данилович Кучма*, 9 Αυγούστου 1938) ήταν ο δεύτερος πρόεδρος της ανεξάρτητης Ουκρανίας από τις 19 Ιουλίου 1994 έως τις 23 Ιανουαρίου 2005. Ο Κούτσμα ανέλαβε τα καθήκοντά του μετά τη νίκη του στις προεδρικές εκλογές του 1994 εναντίον του αντιπάλου του, του τότε προέδρου Λεονίντ Κραβτσούκ. Ο Κούτσμα επανεξελέγη για μια επιπλέον πενταετή θητεία το 1999.

Η προεδρία του περιβαλλόταν από πολυάριθμα σκάνδαλα διαφθοράς και την αποδυνάμωση της ελευθερίας των μέσων ενημέρωσης. Η διαφθορά επιταχύνθηκε μετά την εκλογή του το 1994, αλλά κατά την περίοδο 2000-2001, η εξουσία του άρχισε να εξασθενεί ενόψει των αποκαλύψεων στα μέσα μαζικής ενημέρωσης.

Υπό την επιτήρηση του, η ουκρανική οικονομία συνέχισε να υποχωρεί μέχρι το 1999, ενώ ρυθμός ανάπτυξης καταγράφηκε από το 2000, επιτυγχάνοντας σχετική ευημερία σε ορισμένα τμήματα κατοίκων αστικών περιοχών. Κατά τη διάρκεια της προεδρίας του, οι σχέσεις Ουκρανίας-Ρωσίας άρχισαν να βελτιώνονται.

Μετά από μια επιτυχημένη καριέρα στη βιομηχανία κατασκευής μηχανημάτων της Σοβιετικής Ένωσης, ο Κούτσμα ξεκίνησε την πολιτική του σταδιοδρομία το 1990, όταν εξελέγη για το Ουκρανικό Κοινοβούλιο και επανεκλέγει το 1994. Υπηρέτησε ως πρωθυπουργός της Ουκρανίας μεταξύ Οκτωβρίου 1992 και Σεπτεμβρίου 1993. 

## Παραπομπές


## Εξωτερικοί σύνδεσμοι
* 

Κατηγορία:Ουκρανοί
Κατηγορία:Πρόεδροι της Ουκρανίας
Κατηγορία:Ουκρανοί βουλευτές
Κατηγορία:Πρωθυπουργοί της Ουκρανίας
Κατηγορία:Νικητές βραβείου Λένιν
Άλφρεντ Τέννυσον

Ο **Άλφρεντ Τέννυσον, 1ος Βαρόνος Τέννυσον** (*Alfred, Lord Tennyson*, 6 Αυγούστου 1809 – 6 Οκτωβρίου 1892) ήταν Άγγλος ποιητής. Παραμένει ένας από τους δημοφιλέστερους ποιητές της Αγγλίας και υπήρξε «εστεμμένος ποιητής» του Ηνωμένου Βασιλείου κατά το μεγαλύτερο διάστημα της βασιλείας της Βικτωρίας.

Γιος ιερέα, σπούδασε στο Πανεπιστήμιο του Κέιμπριτζ χωρίς να πάρει πτυχίο και πέρασε δύσκολες μέρες, αντιμετωπίζοντας οικονομικές δυσκολίες και δυσμενείς κριτικές των ποιημάτων του. Όλα αυτά μέχρι το 1850, οπότε, εκτός του ότι παντρεύτηκε τη γυναίκα που αγαπούσε, δημοσίευσε το ποίημα *In Memoriam A.H.H.*, ελεγείες για τον θάνατο του Άρθουρ Χάλλαμ, συμφοιτητή του στο Κέιμπριτζ και αρραβωνιαστικού της αδελφής του. Η επιτυχία ήταν μεγάλη σε κοινό και κριτικούς και η Βικτωρία του απένειμε τον τίτλο του «δαφνοστεφούς ποιητή» (*poet laureate*).

Περίφημα είναι πολλά από τα σύντομα ποιήματά του, εμπνευσμένα είτε από την ελληνική αρχαιότητα (Ο *Οδυσσέας* πρωτίστως και ο *Τιθωνός*), είτε από σύγχρονά του γεγονότα, όπως *Η επέλαση της Ελαφράς Ταξιαρχίας* αναφερόμενη σε καταστροφική επιχείρηση στη μάχη της Μπαλακλάβα κατά τον Κριμαϊκό πόλεμο.

Μετά από δύο αρνήσεις δέχτηκε τελικά τον τίτλο ευγενείας που του προσφέρθηκε και το 1884 έγινε βαρόνος και μέλος της βουλής των Λόρδων. Ήταν ο πρώτος λογοτέχνης που τιμήθηκε με τίτλο ευγένειας για τα γραπτά του. 

Παρά την υποχώρηση της δημοτικότητάς του κατά τον 20ό αιώνα, η «επανανακάλυψη» του *Οδυσσέα* και η επανεκτίμηση του έργου του οδηγούν στο συμπέρασμα ότι η αξία του παραμένει διαχρονική.

## Επιλογή έργων
**Ulysses* (*Οδυσσέας*, 1833)			     
**Break, break, break* (1835)
**Tears, Idle Tears* (*Δάκρυα, μάταια δάκρυα*, 1847)
**In Memoriam A.H.H.* (*Εις μνήμην του Α.Χ.Χ.*, 1849)
**The Charge of the Light Brigade* (*Η επέλαση της Ελαφράς Ταξιαρχίας*, 1854)	 	 	
**Tithonus* (*Τιθωνός*, 1859)   	
**Idylls of the King* (Ειδύλλια των βασιλέων, 1859-1885)
**Enoch Arden* (1862-64)    
**Crossing the Bar* (Περνώντας τον ύφαλο, 1889)

## Εξωτερικοί σύνδεσμοι

## Αναφορές


Κατηγορία:Άγγλοι ποιητές
Κατηγορία:Ποιητές του 19ου αιώνα
Κατηγορία:Εταίροι της Βασιλικής Εταιρείας
Αθανάσιος Κοκκώνης

Ο **Αθανάσιος Κοκκώνης** (1912-1985) ήταν Έλληνας υπάλληλος συνεταιρισμού και ποιητής, με καταγωγή από το Λιτόχωρο. Χρημάτισε Δήμαρχος Λιτοχώρου από την 1η Ιουνίου 1975 ως τις 31 Δεκεμβρίου 1978.

## Βιογραφία
Τέλειωσε το Δημοτικό σχολείο και το ημιγυμνάσιο του Λιτοχώρου και εν συνεχεία φοίτησε στο Γυμνάσιο της Κατερίνης. Σπούδασε Νομικά στη Θεσσαλονίκη αλλά δεν έλαβε πτυχίο, αν και ολοκλήρωσε τις σπουδές του. Εργάστηκε ως υπάλληλος στη συνεταιριστική ένωση ΣΕΚΕ (Συνεταιριστική Ένωση Καπνοπαραγωγών Ελλάδος).

Μετά τον εμφύλιο πόλεμο ανέλαβε πρώτος πρόεδρος του συλλόγου της Παροικίας Λιτοχωριτών της συμπρωτεύουσας (1953-63) και με μέριμνά του δόθηκαν υποτροφίες σε Λιτοχωρίτες μαθητές και οικοδομήθηκαν ή επισκευάστηκαν ναοί. Επίσης, την εποχή εκείνη καθιερώθηκε και ο εορτασμός του Αγίου Διονυσίου του εν Ολύμπω και διοργανώθηκαν πολλές πολιτιστικές εκδηλώσεις.

Ήταν υποψήφιος Δήμαρχος για πρώτη φορά στις εκλογές που διεξήχθησαν το 1965 αλλά δεν εξελέγη. Ο Κοκκώνης εξελέγη Δήμαρχος Λιτοχώρου στις δημοτικές εκλογές του 1975, με ποσοστό 52,2% από τον πρώτο γύρο των εκλογών, στις 30 Μαρτίου 1975. Ήταν εκ νέου υποψήφιος και στις επόμενες εκλογές, το 1978 αλλά δεν κατάφερε να επανεκλεγεί. 

Απεβίωσε το 1985.

## Λογοτέχνης
Έγραψε ποιήματα και θεατρικά μονόπρακτα, χωρίς όμως να φροντίσει για την έκδοσή τους. Τα περισσότερα από αυτά αφορούν την ιδιαίτερη πατρίδα του: "Το γκρεμισμένο μοναστήρι", "Ο Αη Γιάννης ξανακτίστηκε", "Το χωριό μου" κ.ά.

## Παραπομπές


## Πηγές
*Σωτήριος Δ. Μασταγκάς,   "Χρονικά Λιτοχώρου", τόμος Α΄, Λιτόχωρο 2009, σελ. 105-107. Ολόκληρο το βιβλίο είναι διαθέσιμο για κατέβασμα στο Διαδίκτυο .

Κατηγορία:Δήμαρχοι Λιτοχώρου
Κατηγορία:Έλληνες ποιητές
Κατηγορία:Νεοέλληνες ποιητές
Ροζέ Βαγιάν

Ο **Ροζέ Βαγιάν** (Roger Vailland, 1907-1965) ήταν Γάλλος μυθιστοριογράφος και δοκιμιογράφος.

## Βιογραφικά στοιχεία
Σπούδασε στην École normale supérieure, προσχώρησε στον σουρρεαλισμό και υπήρξε συνεκδότης του πρωτοποριακού περιοδικού «Le Grand Jeu» (Το Μεγάλο Παιχνίδι). Το 1928 εγκαταλείπει τον σουρρεαλισμό και αναλαμβάνει δημοσιογραφικές αποστολές στην Αιθιοπία και την Αλβανία. Τα ναρκωτικά και οι εύκολοι έρωτες χαρακτηρίζουν την περίοδό του αυτή. 

Το 1942 εντάσσεται στην γκωλική αντίσταση και γράφει το πρώτο του μυθιστόρημα, το *[[Παράξενο παιχνίδι (μυθιστόρημα)|Παράξενο παιχνίδι]]* που κερδίζει το «Διασυμμαχικό βραβείο» το 1945. Το 1952 γίνεται μέλος του γαλλικού κομμουνιστικού κόμματος, από το οποίο όμως αποχωρεί το 1956, μετά την εισβολή των Σοβιετικών στην Ουγγαρία κατά την Ουγγρική Επανάσταση του 1956. 

Οι ιδεολογικές του διαφοροποιήσεις αντικατοπρίζονται στο έργο του. Μετά το ανένταχτα αντιστασιακό *Παράξενο παιχνίδι* ακολουθούν τα μαρξιστικής τοποθέτησης έργα του ενώ από τον *Νόμο* (1957) κι έπειτα, το επαναστατικό περιβάλλον εξαφανίζεται, οι ήρωές του ανήκουν σε ανώτερα κοινωνικά στρώματα και κυριαρχεί ο ατομικισμός.

## Επιλογή μυθιστορημάτων
**Drôle de jeu* (''Παράξενο παιχνίδι'', 1945) - ελλην. μετάφραση Ευδοκία Παπαγκίκα ("ΟΔΥΣΣΕΑΣ", 1979)
**Bon pied bon œil* (Καλό πόδι, καλό μάτι, 1950)
**Beau Masque*, 1954 - ελλην. μετάφραση Παύλος Τσιώμης ως *Το ομορφόπαιδο* ("ΚΕΔΡΟΣ", 1982)
**325 000 francs*, 1955
**La loi* (*Ο νόμος*, 1957, Βραβείο Γκονκούρ) - ελλην. μετάφραση Πόλλα Βλάχου ("ΘΕΩΡΙΑ", 1980)
**La fête* (*Η γιορτή*, 1960)
**La truite* (*Η πέστροφα*, 1964) - ελλην. μετάφραση Ελένη Ταμβάκη ("ΖΑΡΒΑΝΟΣ", 1983)

## Παραπομπές


Κατηγορία:Γάλλοι δοκιμιογράφοι
Κατηγορία:Γάλλοι μυθιστοριογράφοι
Κατηγορία:Γάλλοι δημοσιογράφοι
Κωνσταντίνος Τριανταφύλλου

Ο **Κωνσταντίνος Τριανταφύλλου** του Ηλία (1921 – 31 Ιανουαρίου 1984) ήταν Έλληνας δικηγόρος και πολιτικός, που υπηρέτησε ως βουλευτής στην εκλογική περιφέρεια Φθιώτιδας και ως υφυπουργός.

## Σταδιοδρομία
Γεννήθηκε στην Αγία Μαρίνα Λοκρίδας.
Σπούδασε Νομικά. Εξελέγη βουλευτής με την Ένωση Κέντρου στις εκλογές του 1963. Μετά τη Μεταπολίτευση πολιτεύτηκε με τη Νέα Δημοκρατία και εξελέγη στη Φθιώτιδα  με 7.982 ψήφους στις εκλογές του 1974 και του 1977.

Στην κυβέρνηση Καραμανλή υπηρέτησε ως υφυπουργός Γεωργίας από τις 28 Νοεμβρίου 1977 ως τις 10 Μαΐου 1980.

Ήταν παντρεμένος με την Πιπίτσα Τριανταφύλλου. Κηδεύτηκε την 1η Φεβρουαρίου 1984 στο Πρώτο Νεκροταφείο το 1984.

## Παραπομπές


Κατηγορία:Βουλευτές Φθιώτιδας
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Γεωργίας
Νικόλαος Στειρόπουλος

Ο **Νικόλαος Στειρόπουλος** (Τυχερό Έβρου, 1929-2008) ήταν Έλληνας δικηγόρος και πολιτικός, που χρημάτισε βουλευτής Έβρου.

## Βιογραφία
Εργάστηκε ως δικηγόρος στην Αθήνα. Στις εκλογές του 1961 εξελέγη βουλευτής Έβρου με το Κόμμα Προοδευτικών του Σπύρου Μαρκεζίνη. Εξελέγη επίσης με την ΕΡΕ στις εκλογές του 1964.

Πέθανε το 2008 σε ηλικία 79 ετών.

## Πηγές
* 
## Παραπομπές


Κατηγορία:Βουλευτές Έβρου
Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες δικηγόροι του 20ού αιώνα
Πανεπιστήμιο του Στραθκλάιντ

Το **Πανεπιστήμιο του Στραθκλάιντ** (αγγλικά: *University of Strathclyde*) εδρεύει στη Σκωτία και μαζί με πανεπιστήμιο της Γλασκώβης αποτελούν τα σημαντικότερα ανώτατα εκπαιδευτικά ιδρύματα της πόλης.  Ιδρύθηκε το 1796 αλλά απέκτησε την πανεπιστημιακή του οντότητα το 1964. Η σχολή διοίκησης επιχειρήσεων κατατάσσεται μεταξύ των καλύτερων της Ευρώπης ενώ γενικότερα οι οικονομικές σπουδές που παρέχει, θεωρούνται από τις καλύτερες στη Μ.Βρετανία.

## Παραπομπές


## Εξωτερικοί σύνδεσμοι

* University of Strathclyde 

Στραθκλαιντ
Στραθκλαιντ
Στυλιανός Πιστολάκης

Ο **Στυλιανός Πιστολάκης** (1897 – 3 Νοεμβρίου 1971) ήταν Έλληνας δικηγόρος από τα Χανιά και βενιζελικός βουλευτής.
## Βιογραφία
Καταγόταν από σημαντική οικογένεια αγωνιστών της Κρητικής Επανάστασης (1897, 1905) από το Ακρωτήρι Χανίων και έκανε νομικές σπουδές στην Ελλάδα και στο εξωτερικό. Εξελέγη βουλευτής Χανίων με το Κόμμα Φιλελευθέρων στις εκλογές του 1932 και του 1933. Το 1928 διορίστηκε Νομάρχης Σερρών και υπηρέτησε επίσης στη θέση του γενικού γραμματέα του υπουργείου Γεωργίας. Υπήρξε ένας εκ των συμβούλων του Ελευθερίου Βενιζέλου.

Έπειτα από το κίνημα του 1935 συνελήφθη και καταδικάστηκε σε ισόβια. Εξελέγη ξανά βουλευτής στις εκλογές του 1936 και μετά πήγε στις ΗΠΑ. Έζησε εκεί για μερικά χρόνια.

Για τελευταία φορά εξελέγη βουλευτής στις εκλογές του 1952 και μετά τη λήξη της θητείας του, το 1956 δεν ασχολήθηκε ξανά με την πολιτική και αποσύρθηκε στην ιδιωτική ζωή στην ιδιαίτερη πατρίδα του.
## Η ρήξη με τον Κωνσταντίνο Μητσοτάκη
Στις αρχές Σεπτεμβρίου 1958 εκδικάστηκε στο Μικτό Ορκωτό Δικαστήριο Ηρακλείου η μήνυση του Κωνσταντίνου Μητσοτάκη για συκοφαντική, διά του τύπου δυσφήμηση. Στις 6 Ιανουαρίου 1957 από τις στήλες της εφημερίδας Παρατηρητής , με τίτλο *Η καίουσα αλήθεια* υπαινισσόταν πως ο Κωνσταντίνος Μητσοτάκης πλούτισε με αθέμιτα μέσα. Παράλληλα τον κατηγορούσε για τον επιλήψιμο τρόπο διαχείρισης της υπόθεσης της ΤΑΕ που επιβάρυνε το δημόσιο. Ο Πιστολάκης με τον Μητσοτάκη, συγγενείς εξ αγχιστείας αλληλομηνύθηκαν και μετά την μη εκλογή του Πιστολάκη, και την αυτόματη απώλεια της βουλευτικής ασυλίας του, ξεκίνησε η δικαστική του δίωξη. Τελικά ο Πιστολάκης ανακάλεσε το κατηγορητήριο εναντίον του Μητσοτάκη, λόγω των καταθέσεων των μαρτύρων κατηγορίας και της μη προσέλευσης αρκετών μαρτύρων υπεράσπισης, γεγονός που επιτάχυνε τη  λήξη της δίκης.
## Θάνατος
Απεβίωσε από συγκοπή καρδιάς το 1970 και κηδεύτηκε στα Χανιά, στις 5 Νοεμβρίου.
## Πηγές
*Τηλεγράφημα Σ. Βενιζέλου, Στ. Πιστολάκη και Κανέλου Κανελλόπουλου προς τον Εμμανουήλ Τσουδερό , Εθνικό Ίδρυμα "Ελευθέριος Βενιζέλος"
*Φωτογραφία του Πιστολάκη (1946) μαζί με άλλους πολιτικούς.
*Δημήτρης Δημητράκος, Κώστας Μητσοτάκης. Πολιτική βιογραφία,τομ. Α, εκδ.Παπαζήση, Αθήνα, χ.χ., σελ.375 κ.εξ
## Παραπομπές


Κατηγορία:Βουλευτές Χανίων
Κατηγορία:Έλληνες δικηγόροι του 20ού αιώνα
Κατηγορία:Νομάρχες Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Πρόβλημα μηδενικού αθροίσματος

Στη θεωρία αριθμών, το **πρόβλημα μηδενικού αθροίσματος** είναι μια ορισμένη κατηγορία ερωτημάτων Συνδυαστικής. Σε γενικές γραμμές, έστω μια πεπερασμένη Αβελιανή ομάδα *G*, το πρόβλημα μηδενικού αθροίσματος για έναν ακέραιο *n* είναι το ακόλουθο: Βρείτε τον μικρότερο ακέραιο *k*, έτσι ώστε κάθε ακολουθία των στοιχείων του *G* με μήκος k να περιέχει *n* όρους που το άθροισμά τους είναι 0.

## Απόδειξη
Το 1961, οι *Paul Erdős*, *Abraham Ginzburg* και *Abraham Ziv* απέδειξαν ότι γενικά για \mathbb{Z}/n\mathbb{Z} (ακέραιοι mod n) ισχύει:

:k = 2n - 1.\ 

Αυτό σημαίνει ρητά ότι κάθε πολυσύνολο από 2*n* - 1 ακέραιους έχει ένα υποσύνολο μεγέθους *n* του οποίου το άθροισμα των στοιχείων είναι πολλαπλάσιο του *n*. Αυτό είναι γνωστό ως το **θεώρημα των Erdős-Ginzburg-Ziv**, που το διερεύνησαν, και μπορεί να συναχθεί από το *θεώρημα Cauchy-Davenport*.

Υπάρχουν και πιο γενικά αποτελέσματα από αυτό το θεώρημα, όπως το *θεώρημα του Όλσον* και οι *εικασίες του Kemnitz* που αποδείχθηκαν από τον *Christian Reiher* το 2003, επίσης το *σταθμισμένο θεώρημα των Erdős-Ginzburg-Ziv* που αποδείχθηκε από τον *David J. Grynkiewicz* το 2005.

## Δείτε επίσης
* Θεωρία παιγνίων

## Παραπομπές


## Βιβλιογραφία
* 
* 
* 
* 
* 
* 

## Εξωτερικοί σύνδεσμοι
* 
* PlanetMath Erdős, Ginzburg, Ziv Theorem 
* Zhi-Wei Sun, "Covering Systems, Restricted Sumsets, Zero-sum Problems and their Unification" 

Πρόβλημα μηδενικού αθροίσματος
Κατηγορία:Μαθηματικά προβλήματα
Διόριος

Ο **Διόριος** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
106 (αριθμός)

Το **106** (εκατόν έξι) είναι ο φυσικός αριθμός που βρίσκεται μετά από το 105 και πριν από το 107. Είναι άρτιος αριθμός, αφού 106:2 = 53, δηλαδή διαιρείται με το 2, στο σύνολο των φυσικών αριθμών. Ο αριθμός 106 συμβολίζεται ως **CVI** στο ρωμαϊκό σύστημα αρίθμησης και ως **ΡϚ´** στο ελληνικό σύστημα αρίθμησης.

## Στα μαθηματικά
* Το 106 είναι ένας σύνθετος αριθμός, αφού οι φυσικοί διαιρέτες του είναι 1, 2, 53 και 106, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 108.
* Το ανάπτυγμα πρώτων παραγόντων του 106 είναι 106 = 2 · 53.
* Το 106 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 53).

## Το 106 στη Χημεία
* Ο ατομικός αριθμός 106 αντιστοιχεί στο Σιμπόργκιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Ηγεμόνας Τζιχανγκίρ

Ο **Ηγεμόνας Τζιχανγκίρ** (*Şehzade Cihangir*, 9 Δεκεμβρίου 1531 - 27 Νοεμβρίου 1553) ήταν το έκτο και μικρότερο παιδί της Χασεκί Χουρέμ Σουλτάν και του Οθωμανού σουλτάνου Σουλεϊμάν Α' του Μεγαλοπρεπούς.

## Βιογραφία
Ο Τζιχανγκίρ γεννήθηκε στην Κωνσταντινούπολη το 1531. Από τη γέννησή του είχε πολλά προβλήματα υγείας και δυσμορφία. Από μικρός ήταν ένα έξυπνο παιδί αλλά οι περισσότεροι τον έλεγαν καμπούρη εξαιτίας της σπονδυλικής του στήλης. Κάποιοι ιστορικοί αναφέρουν ότι αγαπούσε πολύ τον αδερφό του Μουσταφά, επίσης αναφέρεται ότι ήταν πολύ καλός στην καλλιγραφία. Ο Τζιχανγκίρ δεν είχε κάποιο χαρέμι ή σύζυγο. Ήταν αδελφός του Ηγεμόνα Μαχμούτ, του Ηγεμόνα Μουράτ, του  Ηγεμόνα Μουσταφά,της Ραζιγιέ Σουλτάν, της Φατμά Σουλτάν,του Ηγεμόνα Μεχμέτ, της Μιχριμάχ Σουλτάν, του Σελίμ Β', του Ηγεμόνα Μπεγιαζίτ και του Ηγεμόνα Αμπντουλάχ. 

Μετά την εκτέλεση του αδελφού του Μουσταφά το 1553,η οποία διατάχθηκε από τον πατέρα τους Σουλεϊμάν Α', ο Τζιχανγκίρ έπαθε κατάθλιψη και έτσι τον ίδιο χρόνο πέθανε στο Χαλέπι. Ο Τζιχανγκίρ τάφηκε στο Τέμενος Σεχζάντε όπου έχει ταφεί και ο αδελφός του, Ηγεμόνας Μεχμέτ, ο πρώτος γιος του Σουλεϊμάν Α' και της Χουρέμ Σουλτάν. 

Στην Κωνσταντινούπολη,η γειτονιά Τζιχανγκίρ ονομάστηκε από τον Ηγεμόνα Τζιχανγκίρ, αφού ο πατέρας του διέταξε τον αρχιτέκτονα Μιμάρ Σινάν να χτίσει ένα ξύλινο Τζαμί με θέα στο Βόσπορο για να τιμήσουν τον θάνατό του Τζιχανγκίρ. Το όνομα της γειτονιάς προέρχεται από αυτό το τζαμί. 

## Παραπομπές
* Uzunçarşılı, İsmail Hakkı (1983). *Osmanlı Tarihi, II. cilt*. Ankara. ss. sf. 401. ISBN 975-16-0012-X.

Κατηγορία:Οθωμανοί
Θανάση σφίξε κι άλλο το ζωνάρι

***Θανάση σφίξε κι άλλο το ζωνάρι*** είναι ο τίτλος ελληνικής κωμικής ταινίας του 1980, παραγωγής της Καραγιάννης - Καρατζόπουλος, στην οποία πρωταγωνιστεί ο Θανάσης Βέγγος.

## Πλοκή

Ο Θανάσης είναι υπάλληλος σε μια Εφορία Αθηνών και η γυναίκα του, προσφερόμενη να ενισχύσει οικονομικά την οικογένεια -έχουν και 2 παιδιά- και παρά τις αποτροπές του άντρα της, πιάνει δουλειά στο εργοστάσιο Ξεζουμίδη. Η ζωή του ζευγαριού γίνεται δύσκολη με τα διαφορετικά ωράρια εργασίας που έχουν, όμως δεν το βάζουν κάτω.

Οι εργαζόμενοι στο εργοστάσιο, βλέποντας πως η εκπροσώπησή τους μεσα από το κλαδικό σωματείο και από ένα "σωματείο" που έχει ιδρύσει η επιχείρηση (!!!) είναι ανύπαρκτη, αποφασίζουν να ιδρύσουν ένα δικό τους Σωματείο που θα ασχολείται με τα πραγματικά προβλήματα του χώρου εργασίας τους. Μόλις το μαθαίνουν οι επιχειρηματίες, προχωρούν σε μαζική απόλυση 42 εργατών (αυτών που ίδρυσαν το Σωματείο) με τη δικαιολογία της μείωσης εξόδων.

Την ίδια χρονική περίοδο, η εφορία αναθέτει στον Θανάση να ελέγξει το εργοστάσιο Ξεζουμίδη. Ο Θανάσης  ανακαλύπτει πως οι ιδιοκτήτες του εργοστασίου είναι -απέναντι στις υποχρεώσεις τους προς την Πολιτεία- κοινοί απατεώνες. Οταν τους ανακοινώνει τα φορολογικά του ευρήματα και αρνείται να δωροδοκηθεί, τον απειλούν με δυσμενή μετάθεση, η οποία και πραγματοποιείται άμεσα. Από εκείνη τη στιγμή ξεκινά απεργία πείνας που καταλήγει στην απόλυσή του.

Έτσι βρίσκεται άνεργος στο δρόμο να ζητά δουλειά μ' ένα πλακάτ. Την ίδια στιγμή οι εργάτες στο εργοστάσιο Ξεζουμίδη έχουν κατέβει σε απεργία και οι ιδιοκτήτες αποφασίζουν να φέρουν απεργοσπάστες για να λειτουργήσει το εργοστάσιο. Ένα πούλμαν κυκλοφορεί στις πλατείες και μαζεύει όποιον ζητά δουλειά και τυχαία και τον Θανάση. Όταν φτάνουν στο εργοστάσιο και καταλαβαίνουν που τους πηγαίνουν να δουλέψουν, με αρχηγό τον Θανάση αποφασίζουν να συμπαρασταθούν στους απεργούς. Σύμφωνα με τον σεναριογράφο, η απεργία μετά από 34 ημέρες, απέφερε τα αιτούμενα.

## Διανομή
* Θανάσης Βέγγος .... Θανάσης Μαγκάνας**'
* [[Άννα Μαντζουράνη]] .... Άννα Μαγκάνα**'
* Ηλίας Λογοθέτης .... Θόδωρος
* Αντώνης Αντωνίου .... Ντίνος Παπαδημητρίου
* Κώστας Τσάκωνας .... Νικόδημος (λογιστής)
* Αλέκος Λειβαδίτης .... Χαράλαμπος Ξεζουμίδης**'
* [[Βάσος Ανδρονίδης]] .... υπουργός Οικονομικών**'
* Ανέστης Βλάχος .... Αντρέας Κούμαρης
* Νίκος Καλογερόπουλος .... δημοσιογράφος
* Ιρένε Μαραντέι .... σύζυγος Θόδωρου
* Αρτέμης Μάτσας .... εφοριακός Τσεκούρας
* Θέμης Μάνεσης .... Λευτέρης Παλαιολόγος
* Βασίλης Τσιπίδης .... Γιάννης Χοντρογιάννης
* Δημήτρης Πιατάς .... παπάς
* Όλγα Μαραγκού .... παιδί #1**'
* Άννα Μαρακγκού .... παιδί #2**'
* Γιώργος Βρασιβανόπουλος … διευθυντής εφορίας**

## Παραπομπές


## Εξωτερικοί σύνδεσμοι
* ''Θανάση σφίξε κι άλλο το ζωνάρι'' στο Veggos.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του Θανάση Βέγγου
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες του 1980
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Θόδωρου Μαραγκού
Κατηγορία:Ταινίες σε σενάριο Θόδωρου Μαραγκού
Κατηγορία:Ελληνικές σατιρικές ταινίες
Μίλαν Ομπρένοβιτς

Ο **Μίλαν Α' Ομπρένοβιτς** (*[[σερβικά]] : Милан Обреновић (војвода)*) (1767 - 1810) ήταν Σέρβος επαναστάτης και πολιτικός, ετεροθαλής αδελφός (από άλλον πατέρα) του πρίγκιπα Μίλος. Αν και δεν έγινε ο ίδιος πρίγκιπας, αριθμείται ως Α' μέσα στην οικογένεια. Το Ομπρένοβιτς είναι πατρωνυμικό, μια και πατέρας του ήταν ο Ομπρέν.

Γεννήθηκε στο Μπρουσνίκα και ήταν γιος της Βίσνγια Ουρόσεβιτς από τον πρώτο της γάμο με τον Ομπρέν Μαρτίνοβιτς. Ασχολήθηκε με το εμπόριο ζώων μαζί με τα αδέλφια του. Η μητέρα του, όταν χήρεψε, παντρεύτηκε τον Τέοντορ Μιχαήλοβιτς και έκανε παιδιά τον Μίλος και τον Γιεβρέμ. Όταν ο ετεροθαλής αδελφός του Μίλος έγινε πρίγκιπας της Σερβίας, ο ίδιος έγινε πρώτος στην διαδοχή του θρόνου. Με την έναρξη της πρώτης Σερβικής επανάστασης πήρε μέρος στην Συνέλευση της Οστρουζνίτσα το 1804 στο Βελιγράδι και αργότερα ήταν μέλος του Διοικητικού συμβουλίου των Σέρβων, της πρώτης Σερβικής κυβέρνησης. 

Συμμετείχε σε πολλές μάχες μέχρι το 1809 που πήγε στο Βουκουρέστι για να στρατολογήσει εθελοντές για την επανάσταση. Εκεί μάζεψε 4-5.000 Κοζάκους, αλλά το 1810 δολοφονήθηκε ενώ βρισκόταν ακόμα στο Βουκουρέστι, άγνωστο από ποιους.

Ήταν νυμφευμένος με την Στόγια και απέκτησαν γιο τον Χρίστιφορ Ομπρένοβιτς, ο οποίος έζησε στη Ρωσία και σταδιοδρόμησε ως στρατιωτικός.

Ο ετεροθαλής αδελφός του Μίλος κράτησε το επώνυμο του Μίλαν, δηλ. το Ομπρένοβιτς. Του άλλου ετεροθαλούς αδελφού του Γιεβρέμ εγγονός ήταν ο Μίλαν Γ' πρίγκιπας και αργότερα βασιλιάς της Σερβίας.

## Αναφορές
* Први српски устанак („Вечерње новости“), Приступљено 
* Бора Чекеринац: Лазар Војновић, Скица за портрет професора Велике школе, „Museum“, ISSN 1450-8540, 5/2004, Шабац, 2004. године, стране 95 - 102.
* Бора Чекеринац: Лазар Војновић, Скица за портрет професора Велике школе, „Museum“, ISSN 1450-8540, 5/2004, Шабац, 2004. године, стране 95 - 102.
* Милорад Бошњак, Слободан Јаковљевић: Обреновићи, сакривена историја, ЛИО, Горњи Милановац 2006, ISBN 86-83697-33-9

Κατηγορία:Αγωνιστές της Α΄ Σερβικής εξέγερσης
Μιλαν
Κατηγορία:Μέλη του διοικητικού συμβουλίου των Σέρβων
Ηγεμόνας Μεχμέτ

Ο **Ηγεμόνας Μεχμέτ** (τούρκικα:**Şehzade Mehmed**) (1521-1543) ήταν ο πρώτος γιος του Σουλεϊμάν Α΄ και της Χασεκί Χουρέμ Σουλτάν.Έγινε κυβερνήτης της Μανίσας όταν ο αδελφός του Ηγεμόνας Μουσταφά στάλθηκε απο εκεί στην Αμάσεια.

## Ζωή
Ο Μεχμέτ γεννήθηκε το 1521 στο παλάτι Τοπ Καπί στην Κωνσταντινούπολή,ήταν το πρώτο παιδί του Σουλεϊμάν Α' και της Χουρέμ Σουλτάν.Οι ιστορικοί αναφέρουν πως εξωτερικά έμοιαζε με τον αδερφό του, τον Ηγεμόνα Μουσταφά η με την μητερα του Χουρεμ σουλταν.Τον είχε ως πρότυπο προς μίμηση και είχαν καλή σχέση απο την παιδική τους ηλικία.Ήταν αδελφός του Ηγεμόνα Μαχμούτ,του Ηγεμόνα Μουράτ,της Φατμά Σουλτάν,του Ηγεμόνα Μουσταφά,της Ραζιγιέ Σουλτάν,της Μιχριμάχ Σουλτάν,του Σελίμ Β',του Ηγεμόνα Μπεγιαζίτ,του Ηγεμόνα Αμπντουλάχ και του Ηγεμόνα Τζιχανγκίρ.

Είχε συμμετάσχει σε αρκετές μάχες μαζί με τον πατέρα του και πέθανε το 1543, σε ηλικία 22 ετών, αφού συμμετείχε στην επιτυχημένη εκστρατεία Εστεργκόμ του πατέρα του.

Υπάρχουν διαφορετικές απόψεις σχετικά με το θάνατό του. Σύμφωνα με ορισμένους ιστορικούς πέθανε από ευλογιά.Σύμφωνα με μια άλλη άποψη πέθανε απο φυσικό θάνατο.

Μετά τον θανατό του ο πατέρας του,Σουλεϊμάν Α',διέταξε τον φημισμένο αρχιτέκτονα Μιμάρ Σινάν να χτίσει το Σεχζάντε Τζαμί στην Κωνσταντινούπολη για να τιμήσουν τον Ηγεμόνα Μεχμέτ.

Ο Μεχμέτ είχε κάνει μόνο ένα παιδί, την Χιουμασάχ Σουλτάν, η οποία γεννήθηκε από την Εσμαχάν Μπαχαρνάζ Σουλτάν, που ήταν σύζυγος του Ηγεμόνα Μεχμέτ και κόρη της Σαχ Σουλτάν.Η Σαχ Σουλτάν ήταν θεία του Ηγεμόνα Μεχμέτ εφόσον ήταν αδελφή του πατέρα του,Σουλεϊμάν Α' του Μεγαλοπρεπή.

Ο Γκιουρμέι Ιλέρι υποδύεται τον νεαρό Μεχμέτ στην σειρά *[[Σουλεϊμάν ο Μεγαλοπρεπής (σειρά)|Σουλεϊμάν ο Μεγαλοπρεπής]]*.

## Παραπομπές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Οθωμανοί
Κατηγορία:Σουλεϊμάν Α΄ ο Μεγαλοπρεπής
Ντράβα

Ο **Ντράβα** μπορεί να αναφέρεται σε:
* Δράβος, διεθνής ποταμός, παραπόταμος του Δούναβη
* Ντράβα (Πολωνία), ποταμός της Πολωνίας
Στυλιανός Τυπάλδος

Ο **Στυλιανός Τυπάλδος** (1858 - 23 Οκτωβρίου 1957) ήταν Έλληνας εφοπλιστής, ο οποίος διετέλεσε δήμαρχος Ληξουρίου. Πέθανε εν ενεργεία δήμαρχος, σε ηλικία 99 ετών. 

## Βιογραφία
Γεννήθηκε στην Κεφαλονιά. Εξελέγη δήμαρχος Ληξουρίου το 1951 και επανεξελέγη, στις εκλογές του 1954. Ήταν επίσης πρόεδρος του Δ.Σ. της ατμοπλοϊκής εταιρείας Αιγαίου και πατέρας των εφοπλιστών αδερφών Τυπάλδου.

Το Σεπτέμβριο του 1957, αναφέρεται ως ο γηραιότερος Δήμαρχος στον κόσμο σε ηλικία 98 ετών 

Απεβίωσε στην Αθήνα, σε ηλικία 99 ετών, (σύμφωνα με τον Τύπο) τον Οκτώβριο του ίδιου χρόνου στο νοσοκομείο "Ευαγγελισμός" και η σορός του μεταφέρθηκε με το πλοίο "Αιγαίο" στο Ληξούρι την επομένη, όπου έγινε η ταφή. Τον επικήδειο εκ μέρους της Ένωσης Δήμων και Κοινοτήτων εκφώνησε ο Χρήστος Ευαγγελάτος, γενικός γραμματέας της. Την ημέρα του θανάτου του, ο Στυλιανός Τυπάλδος ήταν ο γηραιότερος Έλληνας δήμαρχος.

## Παραπομπές


Κατηγορία:Έλληνες εφοπλιστές
Κατηγορία:Δήμαρχοι Ληξουρίου
Στέφαν Φιλίποβιτς

* Στέφαν Φιλίποβιτς, Μαυροβούνιος τραγουδιστής
* Στέφαν Φιλίποβιτς, Σερβος πολιτικός
B&W Hallerne

thumb|230px|Τα B & W Hallerne
Τα **B & W Hallerne** (Αγγλικά: B & W Halls) είναι πρώην βιομηχανικό συγκρότημα που βρίσκεται στο νησί Refshaleøen στην Κοπεγχάγη , Δανία. Χτισμένο στις αρχές της δεκαετίας του 1960 από την Burmeister & Wain, το συγκρότημα αποτελείται από δύο μεγάλες αίθουσες που χρησιμοποιούνταν για την κατασκευή πλοίων μέχρι το 1996. Σήμερα οι εγκαταστάσεις χρησιμοποιούνται για τον πολιτιστικές και ψυχαγωγικές δραστηριότητες.

Στις 2 Σεπτεμβρίου 2013, ο δανικός δημόσιος ραδιοτηλεοπτικός οργανισμός DR ανακοίνωσε ότι είχε επιλέξει το B & W Hallerne ως χώρο διεξαγωγής του Διαγωνισμό Τραγουδιού της Eurovision 2014. Ο διαγωνισμός θα διεξαχθεί στο τμήμα Hall 2, το οποίο θα μετατραπεί σε ένα μουσικό χώρο με χωρητικότητα 10.000 θεατών και τα γύρω κτίρια και περιοχές θα μετατραπούν στο λεγόμενο  «Νησί Eurovision», το οποίο θα χρησιμοποιηθεί για πρόσθετες υπηρεσίες που σχετίζονται με το διαγωνισμό.

## Δείτε επίσης
* Διαγωνισμός Τραγουδιού Eurovision 2014

## Παραπομπές


Κατηγορία:Κτίρια και κατασκευές στην Κοπεγχάγη
Κατηγορία:Αίθουσες συναυλιών στη Δανία
Κατηγορία:Βιομηχανικά κτίρια
Κώστας Καράλης

Ο **Κώστας Καράλης** (καλλιτεχνικό ψευδώνυμο του **Κώστα Καραγιαννόπουλου**, Σπερχειάδα, 6 Φεβρουαρίου 1947) είναι Έλληνας τραγουδιστής και μουσικός, αδελφός της επίσης τραγουδίστριας, Ελπίδας.

## Σταδιοδρομία
Γεννήθηκε στην Σπερχειάδα. Είναι αυτοδίδακτος και έπαιξε στην μπάντα του Τάκη Χαρίτου, στην ορχήστρα του Λαβράνου, και αργότερα συνεργάστηκε με καλλιτέχνες όπως ο Γρηγόρης Μπιθικώτσης, ο Γιάννης Σπανός, ο Γιώργος Νταλάρας, η Γλυκερία, η Χαρούλα Αλεξίου, η Μαργαρίτα Ζορμπαλά, η Δήμητρα Γαλάνη, η Ελένη Βιτάλη, ο Στράτος Διονυσίου, η Ελπίδα, ο Θάνος Μικρούτσικος, ο Ηλίας Μακρής. Γνωστότερες επιτυχίες του: Είναι να απορείς (1975), Ιδανικός και ανάξιος εραστής (1975), Πως θες να το ξέρω (1975), Σπασμένο καράβι (1975), Της χαλιμάς τα παραμύθια (1977), Άννα (1979), Είναι κάτι στιγμές (1979).

## Παραπομπές


Κατηγορία:Έλληνες μουσικοί
Κατηγορία:Έλληνες τραγουδιστές
Νικόλαος Μεραμβελιωτάκης-Χριστοφακάκης

Ο **Νικόλαος Μεραμβελιωτάκης-Χριστοφακάκης** (Ιεράπετρα, 1959) ήταν Δήμαρχος Ιεράπετρας από την 1η Ιανουαρίου 1999 ως τις 31 Δεκεμβρίου 2006. Υπηρέτησε επί 2 συνεχείς θητείες ως Δήμαρχος. Από το 2013 ως το 2014 ήταν πρόεδρος του Δημοτικού Συμβουλίου Ιεράπετρας.

## Βιογραφία
Σπούδασε Νομικά στο Πανεπιστήμιο της Αθήνας. Από το 1989 ως το 1993 διετέλεσε στην αρχή αντιπρόεδρος και έπειτα πρόεδρος του Διοικητικού Συμβουλίου του νοσοκομείου της Ιεράπετρας και συνέβαλε στη ριζική ανακαίνιση του κτηρίου, στην προμήθεια νέου εξοπλισμού και στην πρόσληψη του αναγκαίου προσωπικού.

Εξελέγη για πρώτη φορά δημοτικός σύμβουλος στις εκλογές του 1994, πρώτος στο ψηφοδέλτιο του γιατρού Κωνσταντίνου Γαροφαλάκη, στον οποίο οφείλεται και το γεγονός ότι αποφάσισε να αναμειχθεί στις αυτοδιοικητικές εκλογές. Την περίοδο από το 1997 ως το 2001 ανέλαβε πρόεδρος του ΤΟΕΒ Ιεράπετρας.

Στις δημοτικές εκλογές που διεξήχθησαν το 1998 εξελέγη για πρώτη φορά Δήμαρχος Ιεράπετρας με το συνδυασμό "Ενωτική Δημοτική Αλλαγή Ιεράπετρας" συγκεντρώνοντας ποσοστό 53,9% στο δεύτερο γύρο έναντι 46,1% που έλαβε ο Εμμανουήλ Μαστοράκης .

Επανεξελέγη για δεύτερη συνεχή τετραετία στις δημοτικές εκλογές του 2002 με ποσοστό 52,2% από τον πρώτο γύρο έναντι 47,8% για τον Ιωάννη Παπατσάκωνα. Στις δημοτικές εκλογές του 2006 συγκέντρωσε 45,8% και Δήμαρχος εξελέγη ο Εμμανουήλ Μαστοράκης.. Από το 2006 ως το 2010 μετείχε στο Δημοτικό Συμβούλιο ως επικεφαλής της μείζονος μειοψηφίας.

Την περίοδο της δημαρχίας του πραγματοποίησε διάφορα έργα ανά την επικράτεια της Ιεράπετρας. Το 2010 συνέπραξε με τον πρώην Νομάρχη Λασιθίου Σήφη Αναστασάκη και εξελέγη πρώτος δημοτικός σύμβουλος στην Ιεράπετρα. Αμφότεροι θεώρησαν ότι ήταν χρήσιμη και εφικτή η υπέρβαση των τυχόν διαφορετικών προσεγγίσεων και η ευρύτερη συνεργασία, σε πνεύμα ενότητας και αλληλοσεβασμού. Ο συνδυασμός Αναστασάκη-Χριστοφακάκη έλαβε ποσοστό 77% και Δήμαρχος εξελέγη ο Σήφης Αναστασάκης.

Το 2011-2012 διετέλεσε πρώτος πρόεδρος του νεοσύστατου Νομικού Προσώπου "Κοινωνία, Πολιτισμός, Αλληλεγγύη Ιεράπετρας" (ΚΟΙΝΩ.ΠΟΛΙΤΙ.Α. Ιεράπετρας), στο οποίο συγχωνεύτηκαν όλα τα προϋφιστάμενα Νομικά Πρόσωπα του Δήμου, που είχαν ως αρμοδιότητα τον πολιτισμό, την κοινωνική μέριμνα και την προσχολική αγωγή, τα οποία πλέον ανατέθηκαν ως αρμοδιότητες στην ΚΟΙΝΩ.ΠΟΛΙΤΙ.Α. ΙΕΡΑΠΕΤΡΑΣ.

Από το 2013 ως το 2014 ήταν πρόεδρος του Δημοτικού Συμβουλίου, με αντιπρόεδρο το Μιχάλη Μαχαιρά, επικεφαλής της παράταξης "Πολίτες εν Δράσει".

## Παραπομπές


Κατηγορία:Δήμαρχοι Ιεράπετρας
Γιάνους Παλίκοτ

Ο **Γιάνους Μάριαν Πάλικοτ** (, januʂ palikɔt, γεννήθηκε 26 Οκτωβρίου του 1964 στην Biłgoraj) είναι Πολωνός πολιτικός, ακτιβιστής και επιχειρηματίας. Ο Πάλικοτ σπούδασε φιλοσοφία και έγινε πλούσιος ως επιχειρηματίας που ασχολήθηκε με τα κιβώτια και τα αποσταγμένα ποτά (ασχολήθηκε με το διεθνές εμπόριο με τους φορολογικούς παραδείσους στην πολωνική περίοδο ιδιωτικοποίησης). Εκλέχτηκε στο πολωνικό κοινοβούλιο στις 25 Σεπτεμβρίου 2005 στην περιοχή 6 Lublin, θέτοντας υποψηφιότητα με την Πολιτική Πλατφόρμα, και επανεξελέγη το 2007.

Ο Πάλικοτ άφησε την Πολιτική Πλατφόρμα το 2010 και ίδρυσε το Kίνημα Yποστήριξης, που αργότερα μετονομάστηκε σε Κίνημα του Πάλικοτ, ένα αντι-κληρικό και κοινωνικά φιλελεύθερο κόμμα, το οποίο κέρδισε το 10% των ψήφων στις βουλευτικές εκλογές του 2011.

## Παραπομπές


## Εξωτερικοί σύνδεσμοι
* 

Κατηγορία:Πολωνοί πολιτικοί
Five to One

To **Five to One** είναι το ενδέκατο και τελευταίο κομμάτι του άλμπουμ *[[Waiting for the Sun]]*, ο τρίτος δίσκος του αμερικανικού ροκ συγκροτήματος The Doors, το οποίο κυκλοφόρησε τον Ιούλιο του 1968, από τη δισκογραφική εταιρεία Elektra Records.

## Σχετικές πληροφορίες
220px|thumb|Οι Doors το 1968
To τραγούδι, το οποίο αλληλοσυμπληρώνεται νοηματικά με το έκτο κομμάτι του άλμπουμ, "The Unknown Solder", περιγράφει το χάσμα των γενεών με τη μορφή "ένοπλης σύγκρουσης". Ο τίτλος αποτελεί αναφορά στην αναλογία μεταξύ λευκών και μαύρων, νέων και ηλικιωμένων, μη χρηστών και χρηστών μαριχουάνας, που υπήρχαν στις ΗΠΑ εκείνη την περίοδο. Η ηχογράφηση του τραγουδιού έγινε με τον Τζιμ Μόρισον σε έντονη κατάσταση μέθης, σε βαθμό που οι βοηθοί του συγκροτήματος χρειάστηκε να τον στηρίξουν ώστε να ολοκληρώσει την ερμηνεία του. 

Από μουσική άποψη, το "Five to One" έχει μια τραχύτητα που έχει περιγραφεί ως "πρώιμη χέβι μέταλ",  ενώ ιδιαίτερα χαρακτηριστικός είναι και ο επιθετικός, παραμορφωτικός ήχος των τυμπάνων και του μπάσου. Πηγή έμπνευσης για ένα μέρος των στίχων του τραγουδιού φαίνεται πως υπήρξε το "Shadows of the Evening", ένας θρησκευτικός ύμνος της βικτωριανής εποχής. 

## Ζωντανές εκτελέσεις
Το "***Five to One***" έχει συμπεριληφθεί στα ακόλουθα ζωντανά ηχογραφημένα άλμπουμ:

**[[Absolutely Live]]* (1970)
**[[In Concert (άλμπουμ των Doors)|In Concert]]* (1991)
**Bright Midnight Records Sampler* (2000)
**Live in Detroit (Cobo Hall, 05/08/1970)* (2001)
**Live in Hollywood: Highlights from the Aquarius Theater Performances* (2001)
**Box Set, Pt. 1* (2002)
**Bright Midnight: Live in America* (2002)
**Live in Hollywood/Absolutely Live* (2003)
**Boot Yer Butt!* (2003)
**Set the Night on Fire: The Doors Bright Midnight Archives Collection* (2006)
**Live in Boston 1970* (2007)
**Live in Pittsburgh 1970* (2008)
**Live in New York* (2009)
**Live in Vancouver 1970* (2010)
**Live at the Bowl '68* (2012)

## Διασκευές
Το "***Five to One***" έχει ερμηνευτεί από πολλούς καλλιτέχνες, μεταξύ των οποίων:

* Yuya Uchida & The Flowers.
* Μέριλυν Μάνσον (με τον Ρόμπι Κρίγκερ στην κιθάρα).
* Velvet Revolver.
* Splean.
* Η Beyonce διασκεύασε το κομμάτι σ'ένα live.

## Μέλη
Το "***Five to One***" ηχογραφήθηκε από τους εξής μουσικούς:

**Οι Doors**
***[[Τζιμ Μόρισον]]**  – *φωνητικά*
***[[Ρόμπι Κρίγκερ]]** – *κιθάρα*
***[[Ρέι Μάνζαρεκ]]** – *πλήκτρα*
***[[Τζον Ντένσμορ]]**– *τύμπανα*

***Συμμετείχε επίσης ο:***
***Νταγκλας Λούμπαν** – ''μπάσο

## Παραπομπές


## Εξωτερικοί σύνδεσμοι
*
*
*
*

Κατηγορία:Τραγούδια των The Doors
Κατηγορία:Τραγούδια του 1968
Ζήσης Ζησάκης

Ο **Ζήσης Περ. Ζησάκης** (Πορταριά Μαγνησίας, 1898-Αθήνα, 28 Οκτωβρίου 1971)  ήταν Έλληνας μηχανικός, βουλευτής , Δήμαρχος Βόλου από το 1946 έως το 1950 και υπουργός Βιομηχανίας από το 1961 ως το 1962.

## Σταδιοδρομία
Έκανε σπουδές μηχανολόγου ηλεκτρολόγου στη Γερμανία (Καρλσρούη) και στην Ελβετία (Ζυρίχη). Εργάστηκε στην ηλεκτρική εταιρεία του Βόλου και υπηρέτησε ως διευθυντής της ηλεκτρικής εταιρείας της πόλης.

Διορίστηκε Δήμαρχος Βόλου (τότε Δήμαρχος Παγασών) στις 26 Μαΐου 1946 και υπηρέτησε στο αξίωμα ως τις 14 Αυγούστου 1950.

Μετά τη θητεία του στη δημαρχία του Βόλου κατήλθε υποψήφιος στις εκλογές του 1958 και εξελέγη επιλαχών στη Μαγνησία. Μετά το θάνατο του στρατηγού Ιατρίδη στις 12 Σεπτεμβρίου 1961 τον διαδέχθηκε στην έδρα του.

Εξελέγη βουλευτής με την ΕΡΕ στις εκλογές του 1961 με 12.685 σταυρούς προτίμησης. Στην κυβέρνηση του Κωνσταντίνου Καραμανλή διορίστηκε υπουργός Βιομηχανίας στις 4 Νοεμβρίου 1961 και εργάστηκε για την εκβιομηχάνιση της Μαγνησίας. Αργότερα διαφώνησε με την κυβέρνηση, με αποτέλεσμα να παραιτηθεί την 1η Οκτωβρίου 1962.

Απεβίωσε στην Αθήνα και κηδεύτηκε στο Βόλο το 1971.

Ήταν παντρεμένος με τη Μαργαρίτα Λόιμα.

## Παραπομπές


## Εξωτερικοί σύνδεσμοι
*Ζήσης Ζησάκης στον ''Πανδέκτη'', του Εθνικού Ιδρύματος Ερευνών

Κατηγορία:Δήμαρχοι Βόλου
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Βιομηχανίας
Κατηγορία:Βουλευτές Μαγνησίας
Γεβγκένι Γεφτουσένκο

Ο **Γεβγκένι Γεφτουσένκο** (*Евге́ний Алекса́ндрович Евтуше́нко*, 18 Ιουλίου 1932 - 1 Απριλίου 2017) ήταν Ρώσος ποιητής, μυθιστοριογράφος, θεατρικός συγγραφέας, δοκιμιογράφος, ηθοποιός και σκηνοθέτης κινηματογραφικών έργων.

Σπούδασε στο Ινστιτούτο Φιλολογίας Γκόρκυ της Μόσχας, το οποίο όμως εγκατέλειψε πρόωρα. Το 1952 δημοσίευσε την πρώτη του ποιητική συλλογή και έγινε μέλος της Ένωσης Σοβιετικών Συγγραφέων. Ένα από τα πρώτα ποιήματά του, το *Κάτι μου συμβαίνει*, έγινε δημοφιλές τραγούδι. Το 1955 έγραψε ένα ποίημα στο οποίο χαρακτηρίζει τα σοβιετικά σύνορα σαν εμπόδιο στην ζωή του. Ήταν μια από τις αφορμές για τις οποίες εκδιώχθηκε το 1957 από το  Φιλολογικό Ινστιτούτο και του απαγορεύτηκαν τα ταξίδια. Αλλά απέκτησε μεγάλη δημοτικότητα και οι κρίσεις επιφανών ποιητών, Ρώσσων και ξένων ήταν πολύ ευνοϊκές.

Το 1961 έγραψε το περιφημότερο ποίημά του, το *Μπάμπι Γιαρ*. Αναφέρεται στην σφαγή των Εβραίων του Κιέβου από τους Ναζί τον Σεπτέμβριο του 1941, αλλά ο Γεφτουσένκο καταγγέλλει ταυτόχρονα και την παραποίηση του γεγονότος από Σοβιετικής πλευράς καθώς και τον έντονο αντισημιτισμό της Σοβιετικής Ένωσης. Την ίδια χρονιά έγραψε και τους *Κληρονόμους του Στάλιν*, όπου αναφέρει ότι ο Σταλινισμός επιβίωσε του Στάλιν και κάνει έκκληση να μη ξαναφανεί.

Παρά τις κριτικές του κατά του Σοβιετικού καθεστώτος, την διαμαρτυρία του για την δίκη του Γιόζεφ Μπρόντσκυ και την καταδίκη εκ μέρους του της εισβολής του Συμφώνου της Βαρσοβίας στην Τσεχοσλοβακία το 1968, θεωρήθηκε από πολλούς αντιφρονούντες ως ανειλικρινής.

Μετά την πτώση του Κομμουνισμού στην Σοβιετική Ένωση ο Γεφτουσένκο (μέλος ήδη του Κοινοβουλίου από το 1989) υποστήριξε τον Μιχαήλ Γκορμπατσώφ και εν συνεχεία τον Μπορίς Γιέλτσιν τον οποίον όμως αποκήρυξε όταν ο τελευταίος έστειλε τανκς στην Τσετσενία.

Τα τελευταία χρόνια της ζωής του έζησε για μεγάλα χρονικά διαστήματα στις Ηνωμένες Πολιτείες, όπου δίδαξε ποίηση και κινηματογράφο σε πανεπιστήμια.

## Επιλογή έργων
**Κάτι μου συμβαίνει*
**Σταθμός Ζίμα*, 1956
**Μπάμπι Γιαρ*, 1961
**Οι κληρονόμοι του Στάλιν*, 1961

Στα Ελληνικά μεταφράστηκε η νουβέλα του *Αρνταμπιόλα* από την Κίρα Σίνου ("ΚΕΔΡΟΣ")

## Παραπομπές


Κατηγορία:Ρώσοι ποιητές
Κατηγορία:Ρώσοι μυθιστοριογράφοι
Κατηγορία:Ρώσοι δοκιμιογράφοι
Κατηγορία:Ρώσοι ηθοποιοί
Κατηγορία:Ρώσοι θεατρικοί συγγραφείς
Κατηγορία:Ρώσοι σεναριογράφοι
Κατηγορία:Ρώσοι σκηνοθέτες
Κατηγορία:Αποδέκτες του Τάγματος της Φιλίας των Λαών
Τζουζέππε Τομάζι ντι Λαμπεντούζα

Ο **Τζουζέππε Τομάζι ντι Λαμπεντούζα** (*Giuseppe Tomasi di Lampedusa*, Παλέρμο, 23 Δεκεμβρίου 1896 − Ρώμη, 23 Ιουλίου 1957) ήταν Ιταλός συγγραφέας. Έγραψε ένα και μοναδικό μυθιστόρημα, τον πασίγνωστο ''Γατόπαρδο''.

Καταγόταν από μεγάλη αριστοκρατική σικελική οικογένεια, που η παράδοση θέλει να έχει βυζαντινές ρίζες. Το 1934, με τον θάνατο του πατέρα του, κληρονόμησε τους τίτλους του 12ου  Δούκα της Πάλμα, του 11ου Πρίγκιπα της Λαμπεντούζα, του Βαρώνου του Μοντεκιάρο και της Τορέτα, και του Μεγιστάνα (Grande) Πρώτης Τάξης της Ισπανίας. Ήταν γιος του Τζούλιο Μαρία Τομάζι (1868-1934) και της Βεατρίκης Μαστροτζιοβάννι Τάσκα ντι Κουτό (1870-1946). Έμεινε μοναχοπαίδι, μετά τον θάνατο από διφθερίτιδα της μεγαλύτερης αδελφής του το 1897. Άρχισε το 1915 να σπουδάζει νομικά στη Ρώμη, αλλά δεν πήρε ποτέ πτυχίο αφού την ίδια χρονιά επιστρατεύθηκε και πήρε μέρος ως υπολοχαγός στην καταστροφική για τους Ιταλούς μάχη του Καπορέττο. Αιχμαλωτίσθηκε από τους Αυστριακούς και φυλακίσθηκε στην Ουγγαρία, δραπέτευσε όμως και γύρισε με τα πόδια στην Ιταλία.

Μετά τον πόλεμο ταξίδεψε πολύ με τη μητέρα του, με την οποία ήταν στενά συνδεδεμένος, μελέτησε ξένη λογοτεχνία και ήταν τότε που συνέλαβε την ιδέα του μελλοντικού του μυθιστορήματος, του *Γατόπαρδου*. Το 1932 νυμφεύθηκε στη Ρίγα μια Γερμανίδα της Λεττονίας, την Αλεξάνδρα Βολφ φον Στόμερζεε, φοιτήτρια της ψυχανάλυσης.

Ο *Γατόπαρδος* είναι το μοναδικό μυθιστόρημα του Λαμπεντούζα. Απορρίφθηκε από δύο εκδότες και τελικά εκδόθηκε ένα χρόνο μετά τον θάνατό του. Αναφέρεται στα σικελικά δρώμενα κατά το Risorgimento Ιταλική ενοποίηση και στον στωικισμό με τον οποίο ο κεντρικός ήρωας αντιμετωπίζει την επερχόμενη ανατροπή καθεστώτων και αξιών. Υπάρχει μια ταύτιση της οικογένειας την ιστορία της οποίας αφηγείται το έργο, με την οικογένεια του συγγραφέα: Πέραν της όλης ατμόσφαιρας, στο οικόσημο των Τομάζι ντι Λαμπεντούζα απεικονίζεται μια λεοπάρδαλη, για την οποία γίνεται λόγος μέσα στο κείμενο του μυθιστορήματος.

Το έργο δίχασε τους διανοούμενους, αλλά σημείωσε τεράστια εκδοτική επιτυχία. Μεγάλη επίσης ήταν η επιτυχία της ομώνυμης ταινίας του Λουκίνο Βισκόντι.

* Ο αστεροειδής 14846 Λαμπεντούζα, που ανακαλύφθηκε το 1989, ονομάσθηκε έτσι προς τιμή του συγγραφέα, καθώς ο πρωταγωνιστής του *Γατόπαρδου* πρίγκιπας Φαμπρίτσιο Σαλίνα περιγράφεται ως ερασιτέχνης αστρονόμος.

## Επιλογή έργων
* *Il gattopardo* (*Ο γατόπαρδος*, 1958) - ελλην. μετάφραση Κοσμάς Πολίτης (εκδ. «ΔΙΟΓΕΝΗΣ», 1971) και Μαρία Σπυριδοπούλου (εκδ. «BELL», 1999)
* *Racconti* (*Αφηγήσεις*, 1961) - ελλην. μετάφραση Μαρία Σπυριδοπούλου ως *Η σειρήνα και άλλα διηγήματα* (εκδ. «ΑΛΕΞΑΝΔΡΕΙΑ», 1993)
* *Lezioni su Stendhal* (*Μαθήματα περί Σταντάλ*, 1977)

## Περαιτέρω μελέτη

* Loup Odoevsky Maslov, *Giuseppe Tomasi di Lampedusa - une biographie*, Séguier, Paris, 2025. 

## Παραπομπές


## Εξωτερικοί σύνδεσμοι
* 

Κατηγορία:Ιταλοί μυθιστοριογράφοι
Κατηγορία:Σικελιώτες
Μιχαήλ Σαλτικόφ-Σεντρίν

Ο **Μιχαήλ Γεβγκράφοβιτς Σαλτικόφ-Σεντρίν** (, πραγματικό επώνυμο **Σαλτικόφ**, ψευδώνυμο **Νικολάι Σεντρίν**, 27 Ιανουαρίου 1826 - 10 Μαΐου 1889) ήταν ο μεγαλύτερος σατιρικός συγγραφέας της Ρωσίας του 19ου αιώνα.

Γόνος αριστοκρατικής οικογένειας, σπούδασε στο περίφημο λύκειο του Τσάρσκογιε Σελό κι από νωρίς επιδόθηκε στην ποίηση. Το 1844 διορίστηκε υπάλληλος στο υπουργείο Στρατιωτικών. 

Το 1848, εξ αιτίας των επαναστατικών απόψεων που εμφανίζονταν στο διήγημά του *Μια μπερδεμένη υπόθεση* εξορίστηκε για οκτώ χρόνια σε μια μακρινή επαρχία. Όταν επέστρεψε διορίστηκε στο υπουργείο Εσωτερικών, απολύθηκε όμως σε λίγα χρόνια γιατί συνέχισε να γράφει ανατρεπτικά έργα με αποκορύφωμα την *Οικογένεια  Γκολοβλιόφ*, ζοφερή εικόνα παρακμής μιας τυπικής ρωσικής οικογένειας γαιοκτημόνων.

## Επιλογή έργων
* *Μια μπερδεμένη υπόθεση* (διήγημα, 1848)
* *Επαρχιακά σκίτσα* (διηγήματα και δοκίμια, 1856)
* *Ο θάνατος του Παζούχιν* (θέατρο, 1857)
* *Η ιστορία μιας πόλης*, 1870 - ελλην. μετάφραση Αντώνης Βογιάζος ("ΚΑΣΤΑΝΙΩΤΗΣ")    
* *Κύριοι και κυρίες Πομπαντούρ*, 1863-1874
* *Οικογένεια  Γκολοβλιόφ* (μυθιστόρημα, 1880) - ελλην. μετάφραση Όλγα. Στράντζαλη ("ΕΞΑΝΤΑΣ")      
* *Σύγχρονο ειδύλλιο* (διηγήματα, 1883)
* *Πώς ένας μουζίκος έθρεψε δύο μανδαρίνους και άλλες ιστορίες* - ελλην. μετάφραση Κυριάκος Σιμόπουλος ("ΘΕΜΕΛΙΟ")

## Παραπομπές


Κατηγορία:Ρώσοι μυθιστοριογράφοι
Κατηγορία:Ρώσοι διηγηματογράφοι
Κατηγορία:Ρώσοι θεατρικοί συγγραφείς
Κατηγορία:Ρώσοι δοκιμιογράφοι
Absolutely Live

"***Absolutely Live***" είναι ο τίτλος του πρώτου ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Ιούλιο του 1970 μέσω της δισκογραφικής εταιρείας "Elektra Records".

Η ολοκλήρωση της συλλογής των κομματιών απαίτησε πολλές ώρες δουλειάς από τον παραγωγό Πολ Ρόθτσιλντ, ο οποίος σε συνέντευξη του το 1981 δήλωσε ότι πάνω από δύο χιλιάδες επεξεργασίες έγιναν στο συγκεκριμένο άλμπουμ.

Το "*Absolutely Live*" επανακυκλοφόρησε το 1991 μαζί με το "*[[Alive, She Cried]]*" σαν διπλός δίσκος με τίτλο "*In Concert*", με την προσθήκη ενός κομματιού από το "*[[An American Prayer]]* και ενός από το "*[[Live at the Hollywood Bowl]]*".

## Τραγούδια
***Πρώτη πλευρά***
# **Intro / House Announcer**2:40
# **Who Do You Love?** *(McDaniel)*6:02
# **Alabama Song / Back Door Man / Love Hides / [[Five to One]]** *(Brecht, Weill, Dixon, Morrison, Krieger, Manzarek, Densmore)*10:35

***Δεύτερη πλευρά***
# **Build Me a Woman** *(Morrison)*3:33
# **[[When the Music's Over]]** *(Morrison, Krieger, Manzarek, Densmore)*16:16

***Τρίτη πλευρά***
# **Close to You** *(Dixon)*4:04
# **Universal Mind** *(Morrison, Krieger, Manzarek, Densmore)*4:54
# **Petition the Lord with Prayer** *(Morrison, Krieger, Manzarek, Densmore)*0:53
# **Dead Cats, Dead Rats***(Morrison, Krieger, Manzarek, Densmore)*1:55
# **[[Break On Through (To the Other Side)|Break on Through]]** *(Morrison, Krieger, Manzarek, Densmore)*4:46

***Τετάρτη πλευρά***
# **The Celebration of the Lizard** *(Morrison, Krieger, Manzarek, Densmore)*14:25
# **[[Soul Kitchen (τραγούδι)|Soul Kitchen]]** *(Morrison, Krieger, Manzarek, Densmore)*7:15

## Τα μέλη του συγκροτήματος
Το ***Absolutely Live*** ηχογραφήθηκε από τους εξής μουσικούς:

* **[[Τζιμ Μόρισον]]***φωνητικά*
* **[[Ρόμπι Κρίγκερ]]***κιθάρα*
* **[[Ρέι Μάνζαρεκ]]***πλήκτρα*, , *πιάνο*, *μπάσο*, *φωνητικά*
* **[[Τζον Ντένσμορ]]***τύμπανα*

## Θέσεις τσαρτ
***Absolutely Live*** *(άλμπουμ)*

***Επίσημη κυκλοφορία: [[20 Ιουλίου]] [[1970]]***

## Βραβεία
***Absolutely Live*** *(άλμπουμ)*

* Ηνωμένες Πολιτείες (*RIAA Certification*): Χρυσός 
* Καναδάς (*CRIA Certification*): Χρυσός 
* Γαλλία (*SNEP Certification*): Χρυσός 
* Αυστραλία (*ARIA Certification*): 2 x πλατινένιος 

## Παραπομπές


## Εξωτερικοί σύνδεσμοι
* Absolutely Live - The Doors | Songs, Reviews, Credits, Awards | Allmusic
* The Doors Album Reviews
* Absolutely Live - Rolling Stone

Κατηγορία:Δισκογραφία των The Doors
Κατηγορία:Άλμπουμ του 1970
Οδός των φιλοσόφων (Χαϊδελβέργη)

thumb|250px|Άποψη του δρόμου
Η **οδός των φιλοσόφων** είναι δρόμος στην Χαϊδελβέργη. Ξεκινάει από το κέντρο της πόλης, ανεβαίνει το βουνό και φτάνει στον πύργο. Η επονομασία του ανάγεται στους φιλόλογους φοιτητές του πανεπιστημίου της Χαϊδελβέργης, που αναζητούσαν απόμακρα μέρη για να πεζοπορήσουν και να φιλοσοφήσουν. Στις ημέρες μας είναι αξιοθέατο με παγκόσμια φήμη.

## Εξωτερικοί σύνδεσμοι
* 

Κατηγορία:Μεταφορές στη Γερμανία
Κατηγορία:Χαϊδελβέργη